[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraOct 30, 20198 min read"}, {"text_idx": "#000005", "text": "\"Antur yn y gofod, archwilio bydoedd estron rhyfeddol\""}, {"text_idx": "#000006", "text": "\"Space adventure discovering strange new worlds.\""}, {"text_idx": "#000007", "text": "Stori gyda iaith naturiol, ond fwy addas i ddarllenwyr hyn"}, {"text_idx": "#000008", "text": "Story with easy-to-read, natural language, but most suitable for older readers"}, {"text_idx": "#000010", "text": "Dyma i chi adolygiad gonest o nofel gyntaf Lly\u0302r Titus, Gwalia, sy\u2019n ychwanegiad hir-ddisgwyliedig i\u2019r genre ffuglen wyddonol yn y Gymraeg. Dw i ddim yn expert o bell ffordd, a megis dechau ar fy siwrnai o ddarganfod llyfrau Cymraeg ydw i, ond dw i\u2019n dal i deimlo fod \u2019na fwlch yn y farchnad Gymraeg i lyfrau o\u2019r math yma \u2013 a \u2019da ni angen mwy! Awduron \u2013 ewch ati i \u2019sgwennu mwy pli\u0302s!"}, {"text_idx": "#000011", "text": "Ers pan oeddwn i\u2019n 9 oed, pan ddaeth Star Trek: Voyager ar y teledu, dw i wedi bod yn obsessed efo Sci-Fi. Dw i wrth fy modd efo unrhyw beth i wneud gyda\u2019r gofod. Star Trek, Star Wars... you name it. Felly, roedd hi\u2019n reit amlwg fod y nofel yma\u2019n mynd i apelio ata i. Ond, mae\u2019r ffaith fy mod i wedi gwylio cymaint o raglenni ffuglen wyddonol yn golygu fod gan Lly\u0302r Titus dipyn o waith i drio fy mhlesio; roedd gen i ddisgwyliadau annheg o uchel a dweud y gwir."}, {"text_idx": "#000012", "text": "Stori antur ydi hon. Mae\u2019n dilyn hanes Elan, merch sy\u2019n byw ac yn gweithio ar fwrdd llong ofod y \u2018Gwalia\u2019. Yn wahanol i straeon Sci-Fi rhaglenni fel Star Wars a Star Trek lle mae\u2019r cymeriadau naill ai yn rhan o frwydr neu ar fwrdd llong ofod sy\u2019n archwilio\u2019r gofod, llong fasnachol ydi\u2019r Gwalia, sy\u2019n symud a danfon cargo o blaned i blaned. Felly, yn hytrach na\u2019r Milenium Falcon yn brwydro\u2019r gelynion yn Star Wars: Force Awakens, mae\u2019r Gwalia yn debycach i Parcel Force. Ond, peidiwch a\u0302 phoeni, dydi hynny\u2019n amharu dim ar yr antur. Yn syth wrth i mi ddarllen am y Gwalia dw i\u2019n meddwl am Futurama, y cartw\u0302n gan Matt Groening oedd yn dilyn anturiaethau doniol Philip J Fry, y delivery boy bach syml, gyda\u2019i griw o gymeriadau eclectig ac unigryw."}, {"text_idx": "#000013", "text": "Mae\u2019r nofel yn dechrau trwy fynd a\u0302 ni yn syth i ganol y digwydd - In Media res fel petai (Lladin: \u201cin the midst of things\u201d) - ac mae o fel gwylio crash scene cyffrous mewn ffilm sy\u2019n digwydd cyn yr opening credits. I feddwl mai darllen am drafferthion yr Athro Hans Reiter roeddwn i, wrth i\u2019w long ofod blymio tuag at y blaned, roedd y dweud yn sinematig ei naws, yn enwedig gyda\u2019r effaith cyfri lawr y mae\u2019r awdur yn ei ddefnyddio."}, {"text_idx": "#000014", "text": "Rydan ni wedyn yn neidio i\u2019r presennol ym mhennod 2, ac yn cyfarfod Elan, (hi yw prif gymeriad y stori, - wna i ddim mynd mor bell a\u0302 dweud ei bod hi\u2019n arwres, achos dw i\u2019m yn meddwl fod na un yn y stori hon. Ar ddechrau\u2019r stori, mae hi\u2019n dod drosodd ychydig bach yn anaeddfed i fod ar long ofod, gan ei bod hi\u2019n paffio ac yn pwdu y rhan fwyaf o\u2019r amser. Rydan ni hefyd yn cyfarfod cymeriadau eraill o\u2019r bennod hon ymlaen, fel Capten Ari, Dewyrth, Titsh, Doctor Je\u0302n, Mel a Tom. Mae \u2019na deimlad cartrefol ar fwrdd y Gwalia a phawb fel un teulu mawr. Mae popeth yn dda, yn rhy dda, ac roeddwn i'n dechrau meddwl fod rhywbeth yn siw\u0302r o fynd o\u2019i le yn hwyr neu\u2019n hwyrach."}, {"text_idx": "#000015", "text": "Arafodd y stori gryn dipyn yma, wrth i Lly\u0302r Titus ein cyflwyno i\u2019r cymeriadau i gyd a disgrifio eu rhinweddau a\u2019u bywydau ar fwrdd y llong. Mae\u2019n cymryd ei amser i ddisgrifio sut beth yw bywyd yn y dyfodol \u2013 ac mae\u2019n gwneud hyn yn dda iawn gan roi llawer o fanylion sy\u2019n help i ni ddychmygu\u2019r byd hwn. Rhaid i mi ddweud mai yma y gwnes i ddechrau diflasu mymryn, gan fy mod yn awyddus i\u2019r stori symud yn ei blaen, ond dw i\u2019n deall bod angen cyflwyno\u2019r cymeriadau i gyd cyn i'r stori ddatblygu. Llyfr ydi o wedi\u2019r cwbl, a rhaid disgrifio er mwyn i ni fedru creu\u2019r byd futuristic gyda\u2019n dychymyg. Roedd y trip i blaned Kansas gyda\u2019r gwartheg yn teimlo fel tipyn o distraction oddi wrth y prif stori, ond roedd yn gyfle da i gyflwyno Milo a Rob, sef y ddau gymeriad sy\u2019n gwrthdaro ag Elan."}, {"text_idx": "#000016", "text": "Drwyddi, mae Lly\u0302r Titus yn llwyddo i\u2019n bachu gyda\u2019r stori gefndirol am yr Athro Hans Reiter, a\u2019r darganfyddiad mawr y mae o wedi\u2019i wneud. Erbyn y diwedd roeddwn i ar bigau\u2019r drain eisiau gwybod mwy amdano. Pwy yn union oedd o? Beth wnaeth o ei ddarganfod? Lle mae o? Heb eich siomi gormod, tydan ni ddim yn cael atebion i\u2019r cwestiynau yma, ac os rhywbeth, mae\u2019r llyfr yn gorffen gan ein gadael gyda mwy fyth o gwestiynau. Posibilrwydd am sequel tybed? Gobeithio wir."}, {"text_idx": "#000017", "text": "Wna i ddim sbwylio pethau, ond am ryw reswm neu\u2019i gilydd, mae\u2019r prif gymeriadau yn mynd yn styc, yn marooned ar blaned estron. Rw\u0302an mae\u2019r stori wir yn symud yn ei blaen. Llwydda\u2019r awdur i adeiladu\u2019r byd estron rhyfeddol yma\u2019n wych, gyda chreaduriaid od fel octopysau\u2019r coed. But all is not as it seems. A diolch byth am hynny neu diflas iawn fasa petha! Mae digon o beryglon a phethau dirgel i ddal ein sylw yn yr ail ran."}, {"text_idx": "#000018", "text": "Daw\u2019n amlwg fod yr awdur wedi gwneud ei waith cartref a\u2019i fod yn gwybod cryn dipyn am Sci-Fi. Mae\u2019r stori a\u2019r disgrifiadau\u2019n llifo, does dim byd yn teimlo'n forced (sy\u2019n gallu digwydd pan mae rhywun yn sgwennu am rywbeth sy\u2019n anghyfarwydd iddyn nhw) ac mae\u2019n addas iawn ar gyfer y gynulleidfa darged. Mae o\u2019n cyflwyno cysyniadau eithaf cymhleth ar brydiau, ond mae ganddo ffydd y bydd y darllenwyr yn eu deall. Dydi o byth yn patronising."}, {"text_idx": "#000019", "text": "Fe wnes i addo y byddai\u2019r adolygiad yn un gonest yn do? Felly, os oes yna wendid yn perthyn i'r nofel, efallai mai\u2019r diffyg datblygiad yn y cymeriadau yw hynny. Ydi\u2019r profiadau wedi eu newid nhw? Erbyn cyrraedd diwedd stori, dw i eisiau teimlo fy mod i'n gwybod mwy am y cymeriadau, a\u2019u bod nhw erbyn hyn yn hen ffrindiau cyfarwydd, ond erbyn cyrraedd diwedd Gwalia dw i\u2019n dal i deimlo nad ydw i\u2019n nabod y cymeriadau\u2019n iawn. Dw i isio gwybod mwy am eu cefndir nhw. Sut ddaru Milo, Rob ac Elen ddod yn rhan o griw\u2019r Gwalia? Mae \u2019na gyfle yma i lenwi\u2019r bylchau, a dw i\u2019n eithaf sicr y bydd o\u2019n gwneud hyn yn y nofel nesaf. Croesi bysedd eniwe\u0302."}, {"text_idx": "#000020", "text": "Dw i\u2019n ddiolchgar iddo am ddau reswm. Yn gyntaf, am ysgrifennu llyfr ffuglen wyddonol Gymraeg newydd a gwreiddiol, roedd gwir angen un, ac roedd yn llwyr haeddu ennill gwobr Tir na n-Og. Yn ail, am agor fy llygaid i\u2019r byd llyfrau Cymraeg. Dw i isio darllen mwy rw\u0302an a gweld beth arall sydd allan yno (yn debyg iawn i syniad y stori mewn ffordd)."}, {"text_idx": "#000021", "text": "Here is an honest review of Lly\u0302r Titus\u2019s first novel, \u2018Gwalia\u2019 a long-needed addition to the Welsh Sciene Fiction genre. Now I don\u2019t proclaim to be an expert at all, as I\u2019m only just starting my journey of discovery of Welsh books, but even so, I feel that there\u2019s agap in the market here and that we are crying out for more novels of this type! Authors\u2013 please go and write some more!"}, {"text_idx": "#000022", "text": "Since I was 9 years old, I remember when Star Trek: Voyager came to BBC2 and I was hooked. I\u2019ve been obsessed with Sci-Fi ever since. Star Trek. Star Wars. You name it. So, it was a pretty safe bet that I would like this new novel. But, in another way, the fact that I\u2019d watched so much Sci-Fi on tv meant that poor Lly\u0302r Titus had a pretty tough job to try and impress me with this book and I may even have had unfairly high expectations."}, {"text_idx": "#000023", "text": "At it\u2019s core, this is a tale of and adventure in space. Of that there is no doubt. It follows the trials and tribulations of Elan, a girl who lives on board the \u2018Gwalia,\u2019 spaceship. But this story doesn\u2019t quite follow the conventional Star Wars or Star Trek path, because the ship is a commercial cargo ship, that delivers much-needed supplies between the planets. So, instead of a Millennium Falcon battling it out against villains in epic space duels like in Star Wars: The Force Awakens, what we get here is more akin to Parcel Force. But fear not, because there\u2019s plenty of action to be had here. As I read, I instantly think of \u2018Futurama\u2019, the other cartoon series by Simpsons creator, Matt Groening. That followed Philip J Fry, the hapless delivery boy with his band of unusual and eclectic shipmates. A very similar premise."}, {"text_idx": "#000024", "text": "The novel gets to it straight away- In Media res you could say. (Latin: \u201cin the midst of things\u201d) It\u2019s like watching those high-octane crash scenes in films that happen just before the opening credits. To think that I was just reading about Prof. Hans Reiter\u2019s troubles as his ship hurtled towards a planet, the writing was cinematic in nature, especially with the countdown style the author used to convey time running out."}, {"text_idx": "#000025", "text": "As we jump to the present, we meet Elan, (I\u2019ll say main character \u2013 I won\u2019t go as far as saying hero, because I don\u2019t really think there is one). At the start of the story, she comes across a little immature with her fighting and sulking. There are other characters too such as Capten Ari, Dewyrth, Titsh, Doctor Je\u0301n, Mel and Tom. There\u2019s a strong sense of family on the ship and one gets the feeling that everything is going too well and that something\u2019s about to go wrong."}, {"text_idx": "#000026", "text": "The story slowed down quite a bit here as the author introduces us to the other characters and describes their daily routines on board. It takes time to build up the future world and he obviously knows how to do this. I have to say, it\u2019s here that I got just a little bored, as I was keen to see the story progress, but I understand why he takes his time. It is a book after all, and needs to use words to convey this futuristic world to the readers. The trip to Kansas planet with the cows felt a little distracting, but it was a good chance to introduce the two supporting characters, Milo and Rob, who clash with Elan."}, {"text_idx": "#000027", "text": "Throughout, Lly\u0302r Titus has us hooked with his background story about Professor Hans Reiter and his epic discovery. By the end, I was dying to know more about this. Who was he? What else did he find? Where is he now? Without spoiling things, we don\u2019t really get to find answers and indeed, we probably end the story with more questions that ever. The possibility of a sequel perhaps? I hope so."}, {"text_idx": "#000028", "text": "For one reason or another, the main characters find themselves stuck on an alien planet. Now the story gets going again. The author has the skill here to world-build and describe in detail the planet and it\u2019s weird and wonderful alien environment. His imagination knows no bounds with tree octopus creatures and the like. But all is not as it seems. And thank god for that, otherwise it could be quite boring! There are plenty of dangers and mysteries that the young characters must survive in the second half."}, {"text_idx": "#000029", "text": "It\u2019s clear that the author\u2019s done his homework and he is knowledgeable in this field. The story and it\u2019s vivid descriptions flow naturally, they are not forced (like a writer trying to write about something they are not familiar with). It\u2019s perfect for the young-ish target audience, and although it introduces some quite complex scientific concepts at times, there are clear explanations and a faith in the reader to understand. The author never patronises the audience as some do."}, {"text_idx": "#000030", "text": "I promised this would be an honest review didn\u2019t I? So, here goes. If I had to name a shortcoming of this book, I\u2019d perhaps say that there\u2019s a lack of character development throughout the story. Did their experiences on the planet change them somehow? I like to think that I know the characters better after reading a novel, and that they are more like old familiar friends, but on this occasion, I felt that I hadn\u2019t really gotten to know them as much as I would have liked. I want to know more of their backstories. How did Milo, Rob and Elan come to find themselves on the Gwalia? There\u2019s plenty of room to fill in these gaps, and I\u2019m sure he will be doing this in the next novel. Cross my fingers anyway."}, {"text_idx": "#000031", "text": "I\u2019m grateful to Llyr for two reasons. First, for writing a Welsh Sci-Fi novel that was much needed, and worthy of winning the Tir na n-Og prize. Secondly, for opening my eyes to the world of Welsh books. I now want to go out and read more, to discover what else is out there. (Much like the characters in our story.)"}, {"text_idx": "#000032", "text": "Sgrech y Creigiau - Elidir Jones"}]